दान में मिली थी जमीन, नियमों से परे तिलकायत के नाम करवा रहे
सूरतमें श्रीनाथजी मंदिर मंडल की अश्विनी कुमारजी की बैठक वाली चार एकड़ जमीन 38 साल पहले 1977 में कोर्ट प्रक्रिया से तत्कालीन तिलकायत ने मंदिर मंडल के नाम करवाई थी। जमीन किसी वैष्णव ने मंदिर को दान की थी। नियमों के अनुसार दान दी गई जमीन किसी के नाम हस्तांतरित नहीं की जा सकती। इसके बावजूद पिछले दिनों मंदिर मंडल बोर्ड के सदस्यों ने जमीन को तिलकायत के नाम हस्तांतरित करने का प्रस्ताव ले लिया। आरटीआई के तहत मांगी गई सूचना में इसका खुलासा हुआ है। जमीन की बाजार रेट 500 करोड़ रुपए बताई जा रही है। शहर के एक आरटीआई एक्टिविस्ट रुपांतरण प्रक्रिया के खिलाफ कोर्ट में जाने की तैयारी कर रहा है।
आरटीआई सूचना के अनुसार 28 नवंबर 1977 में सूरत के मोदीपाड़ा स्थित श्रीनाथजी प्रभु की अश्विनी कुमार बैठक की जमीन को मुंबई हाईकोर्ट ने अवार्ड पारित कर मंदिर मंडल के नाम की थी। दान के बाद जमीन को साल 1977 में नाबालिग प्रभु के नाम कर दी गई थी।
प्रस्ताव नियमों के अनुसार है
^बोर्डबैठक में लिया गया प्रस्ताव नियमों के अनुसार है। इसमें कहीं कोई गलत काम नहीं किया गया है। सुधाकरशास्त्री, श्रीकृष्ण भंडार अधिकारी, मंदिर मंडल, नाथद्वारा
24 अक्टूबर को मुंबई के सांता क्रूज स्थित तिलकायत राकेश महाराज के निवास पर बोर्ड बैठक में 25 प्रस्ताव लिए गए थे। प्रस्ताव संख्या 5 पर सूरत स्थित बैठकजी की जमीन पर चर्चा में बोर्ड सदस्य योगेश शाह ने पूर्व में जमीन तिलकायत के नाम होने तथा इस पर भवन निर्माण, विकास के लिए बैठकजी के नाम करवाना बताया था।
प्रक्रिया गलत, कोर्ट जाएंगे
^जमीनके लिए तिलकायत के चहेते बोर्ड सदस्य झूठ बोल रहे हैं। करीब 35-40 साल पहले ही अदालत ने भूमि अवॉर्ड कर दी थी, अगर उससे पहले तिलकायत के नाम थी थी तो अब प्रस्ताव लेकर जमीन वापस क्यों ली जा रही हैw जनजागरूकता के साथ मामले को लेकर कोर्ट में जाने की तैयारी कर रहे हैं। नीरजशर्मा, आरटीआई, एक्टिविस्ट
17 नवंबर 2009 को मंदिर मंडल बोर्ड की बैठक के प्रस्ताव संख्या 33 में इस जमीन पर भवन बनवाने के लिए 65 लाख रुपए स्वीकृत हुए थे। इससे पहले कृषि भूमि को गैर कृषि में कनवर्ट करवाया गया। मंदिर मंडल के पत्र क्रमांक 5606, 22 अगस्त, 2009 के तहत कृषि भूमि को गैर कृषि में कनवर्ट करवाने के लिए सूरत बैठकजी के भंडारी को निर्देश दिए गए थे। भंडारी ने भू रूपान्तरण के लिए 2 लाख 68 हजार 327 रुपए जमा करवाए। इस पर सूरत कलेक्टर ने इसकी प्रक्रिया के लिए एन.ए. आदेश 228/09-09 5 जुलाई 2009 को जारी किया। तब सूरत टाउन प्लानर ने 16 सितंबर 2009 को भू रुपांतरण की अनुमति भी दे दी। सीईओ मंदिर मंडल ने पत्र क्रमांक 1346 6 मार्च 2010 में इस प्रक्रिया को अनुमोदित भी किया था। इसके बावजूद छह साल में जमीन पर कोई निर्माण नहीं करवाया गया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva